3. Borgerrådgiverens beretning 2020 (Åben)
Tidl. politisk behandling
Forventet sagsgang
ØK, BY
Lovgrundlag
Styrelsesloven og Borgerrådgiverfunktionens vedtægter
SAGENS INDHOLD
Byrådet skal i denne sag behandle borgerrådgiverens beretning for 2020. 
Formålet med borgerrådgiverfunktionen er at styrke dialogen mellem borgerne og [adresse] samt 
at bidrage til sikring af borgernes retssikkerhed i forbindelse med kommunens sagsbehandling og faktiske 
forvaltningsvirksomhed. 
Favrskov Kommunes borgerrådgiverfunktion skal fremlægge en årlig beretning for Byrådet. 
I den årlige beretning skal borgerrådgiverfunktionen redegøre for sin virksomhed, herunder for forhold, der 
ikke findes tilfredsstillende i kommunens sagsbehandling, borgerbetjening mv. 
Borgerrådgiveren kan i den forbindelse komme med forslag og anbefalinger til Byrådet og/eller 
forvaltningerne. Beretningen for 2020 er borgerrådgiverens ottende beretning, og den omfatter perioden fra 
1. januar til 31. december 2020. 
Borgerrådgiverfunktionen er etableret i et samarbejde mellem [adresse], Horsens, [adresse], Odder, 
Randers, Skanderborg og [adresse]. Vedlagte beretning indeholder alene forhold relateret til 
Favrskov Kommune.
Borgerrådgiverfunktionen, der består af fire borgerrådgivere, kan normalt kontaktes telefonisk alle 
hverdage, og en af borgerrådgiverne er til stede i [adresse] (administrationsbygningen i 
Hinnerup) tirsdag, torsdag og fredag. 
Grundet Corona-restriktionerne har det siden medio marts 2020 som udgangspunkt kun været muligt at 
have telefoniske samtaler eller onlinemøder med borgerrådgiveren. Kun rent undtagelsesvis har der været 
afholdt personlige møder med borgerne og kun efter forudgående aftale herom. Det er borgerrådgiverens 
vurdering, at der generelt har været stor forståelse herfor. 
Det fremgår af beretningen, at der i perioden har været 209 henvendelser til borgerrådgiverfunktionen, 
hvoraf de 15 er henvendelser, der falder uden for borgerrådgiverens kompetence fx spørgsmål om 
beskatning. Det vil sige, at der har været 194 henvendelser, der faldt inden for ordningen. 
Henvendelserne i henholdsvis 2019 og 2020 fordelte sig på følgende måde:
Fordeling af henvendelser 
2019
2020
Børn og Kultur *
  111
    94
Job og Økonomi
    66
    68
Teknik og Miljø*
      4
    10
Byråd
22-06-2021 19:00
Sagsnr. EMN-2020-31628
DokID: 2433041
Sagsbehandler jmh
Social og Sundhed
    16
    20
Yasmin Karlsen og HR
      0
      0
Generelt vedrørende Favrskov Kommune 
    10
      2
I alt 
 207  
  194
*Med virkning fra 1. januar 2020 blev kulturområdet flyttet fra den tidligere Teknik og Kultur (herefter 
benævnt Teknik og Miljø) til Børn Skole (herefter benævnt Børn og Kultur). 
153 af de 194 henvendelser svarende til næsten 80 % er afsluttet med en samtale hos borgerrådgiveren, 
hvor borgerne har fået rådgivning og vejledning fx om lovgivningen, sagsbehandlingsreglerne og det 
forventede sagsforløb. 
Årsagerne til, at borgerne har henvendt i disse sager har hovedsagligt været ”spørgsmål til 
sagsbehandlingen” og ”spørgsmål til sagsbehandlingsprocedurer”. Borgerrådgiveren henviser til, at de 
borgere, der henvender sig, i høj grad efterspørger uvildige råd og vejledning. Det er dog borgerrådgiverens 
vurdering, at borgerne i mange tilfælde er vejledt af forvaltningen, men af forskellige årsager har brug for 
at få denne vejledning uddybet eller gentaget. Borgerrådgiveren vil dog opfordre til fortsat fokus på 
borgernes behov for vejledning samt fokus på at tilpasse vejledningen til den enkelte borgers behov. 
I 30 tilfælde har borgerrådgiveren fundet det hensigtsmæssigt at inddrage forvaltningen i håndteringen af 
borgerens problem. I 8 ud af de 30 tilfælde er det sket ved, at borgerrådgiveren videresendte borgerens 
klage til besvarelse i den relevante forvaltning. I 22 af de 30 tilfælde har borgerrådgiveren været i dialog 
med den relevante afdeling om de konkrete sager. 
Borgerrådgiveren anfører, at af de 30 henvendelser, hvor borgerrådgiveren har valgt at inddrage 
forvaltningen, er der nogle henvendelser, der knytter sig til kommunens sagsbehandlingstid, manglende 
svar, manglende afgørelse og langsommelig sagsbehandling. Grundet det lave antal henvendelser kan 
dette imidlertid ikke siges at være en særlig problemstilling, som skiller sig ud. 
På den baggrund finder borgergiveren ikke grundlag for at komme med egentlige anbefalinger, men vil dog 
opfordre til fortsat fokus på sagsbehandlingstider samt borgernes behov for/krav på vejledning. I 
forlængelse heraf henviser borgerrådgiveren til, at de i deres beretning for 2019 opfordrede til, at de enkelte 
forvaltninger undersøgte, i hvilken grad sagsbehandlingsfrister fastsat af Byrådet i henhold til 
bestemmelserne i retssikkerhedsloven var retvisende. 
Endelig har borgerrådgiveren oplyst, at man fortsat oplever, at forvaltningerne tager henvendelserne fra 
borgerrådgiveren alvorligt og på konstruktiv vis indgår i dialog om de enkelte henvendelser. Det er samlet 
set borgerrådgiverens vurdering, at de modtagne henvendelser ikke peger på store generelle problemer 
ved sagsbehandlingen i [adresse]. 
VURDERING
Det er direktionens vurdering, at beretningen generelt er positiv og er et udtryk for, at de forskellige 
forvaltninger yder en god og professionel sagsbehandling.  
 
I vurderingen er der lagt vægt på, at langt størstedelen af henvendelserne har kunnet afsluttes med en 
samtale hos borgerrådgiveren. Der er endvidere lagt vægt på, at borgerrådgiveren igen har fundet 
anledning til at fremhæve forvaltningernes positive og konstruktive tilgang, når borgerrådgiveren henvender 
sig.
 
Direktionen bemærker, at det kun er en meget lille andel af de mange borgerhenvendelser, som kommunen 
behandler, der efterfølgende ender hos borgerrådgiveren. 
 
Direktionen bemærker endvidere, at der i kommunen er stort fokus på at optimere sagsbehandlingen bl.a. 
ved at kompetenceudvikle ledere og medarbejdere. 
Det er fortsat direktionens vurdering, at der skal være fokus på sagsbehandlingstiden – herunder 
overholdelse af fastsatte frister. I den forbindelse kan der henvises til, at Byrådet 24. november 2020 
godkendte et koncept for, hvordan der fremadrettet skal ske opfølgning på overholdelse af udvalgte 
sagsbehandlingsfrister på det samlede sociale område (arbejdsmarkedsområdet, borgerservice, social- og 
sundhedsområdet samt børne- og familieområdet). 
Der kan endvidere henvises til, at Byrådet samtidigt godkendte ændringer i nogle af de af Byrådet fastsatte 
sagsbehandlingsfrister. Dette skulle gerne være med til at sikre en bedre forventningsafstemning. Det er 
imidlertid vigtigt at være opmærksom på, at bl.a. Ankestyrelsens krav til kommunens sagsoplysning samt 
ventetider på dokumentation fra andre myndigheder og aktører kan have stor indflydelse på 
sagsbehandlingstiden.    
 
ØKONOMI
Der er ingen økonomiske konsekvenser. 
INDDRAGELSE
Borgerrådgiverens beretning offentliggøres på kommunens hjemmeside. 
INDSTILLING
Kommunaldirektøren indstiller til Byrådet:
1.
At borgerrådgiverens beretning 2020 godkendes. 
BESLUTNING
Økonomiudvalget, 15. juni 2021:
Fraværende: Ingen
Indstilles godkendt. 
Byråd, 22. juni 2021:
Fraværende: Ingen
Godkendt. 
Bilag
1.
Borgerrådgiverens Beretning 2020 - [adresse] (2445923)
